SL Uradni list Evropske unije L 118/1

IZVEDBENA UREDBA KOMISIJE (EU) št. 374/2012

z dne 26. aprila 2012

o spremembi Uredbe (EU) št. 1255/2010 o določitvi podrobnih pravil za uporabo uvoznih tarifnih kvot za proizvode „baby beef“ s poreklom iz Bosne in Hercegovine, Hrvaške, Nekdanje jugoslovanske republike Makedonije, Črne gore in Srbije

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1), zlasti člena 144(1) in člena 148 v povezavi s členom 4 Uredbe,

ob upoštevanju naslednjega:

(1) Člen 3(2) Uredbe Sveta (ES) št. 1215/2009 z dne 30. novembra 2009 o uvedbi izjemnih trgovinskih ukrepov za države in ozemlja, ki sodelujejo ali so povezana s stabilizacijsko-pridružitvenim procesom Evropske unije (2), kot je bila spremenjena z Uredbo (EU) št. 1336/2011 Evropskega parlamenta in Sveta (3), določa za izdelke iz „mlade govedine“, kot so opredeljeni v Prilogi II k Uredbi (ES) št. 1215/2009 in s poreklom s carinskega območja Kosova (4), letno uvozno tarifno kvoto v višini 475 ton, izraženo v masi klavnih trupov.

(2) To letno tarifno kvoto bi bilo treba upravljati v skladu z Uredbo Komisije (EU) št. 1255/2010 z dne 22. decembra 2010 o določitvi podrobnih pravil za uporabo uvoznih tarifnih kvot za proizvode „baby beef“ s poreklom iz Bosne in Hercegovine, Hrvaške, Nekdanje jugoslovanske republike Makedonije, Črne gore in Srbije (5).

(3) Uredbo (EU) št. 1255/2010 bi bilo treba zato ustrezno spremeniti.

(4) Ker člen 1 Uredbe (EU) št. 1255/2010 določa, da se tarifne kvote letno odprejo od 1. januarja, bi se morala ta uredba uporabljati od 1. januarja 2012.

(5) Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov –

SPREJELA NASLEDNJO UREDBO:

Člen 1

Uredba (EU) št. 1255/2010 se spremeni:

1. Naslov se nadomesti z naslednjim:

2. Člen 1(1) se spremeni: (a) doda se naslednja točka (f): „(f) 475 ton „baby beefa“ izraženega v masi klavnih trupov, s poreklom iz carinskega območja Kosova (7). (b) Drugi pododstavek se nadomesti z naslednjim: „Kvote iz prvega pododstavka imajo zaporedne številke 09.4503, 09.4504, 09.4505, 09.4198, 09.4199 oziroma 09.4200.“

3. Priloge se spremenijo v skladu s Prilogo k tej uredbi.

Člen 2

Ta uredba začne veljati dan po objavi v Uradnem listu Evropske unije.

Uporablja se od 1. januarja 2012.

Ta uredba je v celoti zavezujoča in se neposredno uporablja v vseh državah članicah. V Bruslju, 26. aprila 2012 Za Komisijo V imenu predsednika Dacian CIOLOȘ Član Komisije

(1) UL L 299, 16.11.2007, str. 1.

(2) UL L 328, 15.12.2009, str. 1.

(3) UL L 347, 30.12.2011, str. 1.

(4) To imenovanje ne posega v stališča do statusa in je v skladu z RVSZN 1244/1999 ter mnenjem Meddržavnega sodišča o razglasitvi neodvisnosti Kosova.

(5) UL L 342, 28.12.2010, str. 1.

(6) To imenovanje ne posega v stališča do statusa in je v skladu z RVSZN 1244/1999 ter mnenjem Meddržavnega sodišča o razglasitvi neodvisnosti Kosova.“

(7) To imenovanje ne posega v stališča do statusa in je v skladu z RVSZN 1244/1999 ter mnenjem Meddržavnega sodišča o razglasitvi neodvisnosti Kosova.“